આ નક્ષત્રમાં જન્મ લેનારા જાતકો સ્વાભાવિક રીતે પોતાના દુશ્મનોનો નાશ કરનારા હોય છે, તેઓ કોઈનાથી જલ્દી હારતા નથી. તેઓ દરેક કામમાં નિપુણ, બોલવામાં મૃદુ પણ હોંશિયાર, દરેક પરિસ્થિતિમાં ખુશ રહેનારા હોય છે. પૂર્વા ફાલ્ગુની નક્ષત્રમાં જન્મેલી સ્ત્રીઓ આકર્ષક, ઉચ્ચ શિક્ષિત, રાજકીય કામોમાં સફળ અને સરકારી નોકરીમાં ઉચ્ચ પદ પર પહોંચેલી હોય છે. તેમને પ્રવાસનો ખૂબ શોખ હોય છે. તેઓ ગમે ત્યારે ફરવાનો પ્લાન બનાવી લે છે. તેમનો ભાગ્યોદય 28 થી 32ની ઉંમરે થાય છે.